Drit - Wikipedia

# Drit

### Frå Wikipedia – det frie oppslagsverket

Kumøkk. (Foto: Thomas Steiner)
Møkkhaug (Foto: Andrew Dunn)

Drit, skit og møkk er ord som viser til ekskrement eller noko som liknar, som søle. Orda blir brukt i fleire norske banneuttrykk, men blir gjerne rekna som mildare på norsk enn dei tilsvarande uttrykka på fleire andre språk, som tysk, engelsk og fransk.

## [endre] Bruk

Drit, skit og møkk finst i mange uttrykk der det kan ha ulik tyding.

- Noko ein ikkje liker
  - Dritunge eller skitunge blir gjerne brukt om ein plagsom liten unge.
  - Drittsekk, skitstøvel eller møkkamann, brukt om ein svært usympatisk eller irriterande person.

- Forsterkande
  - Dritglad, skitredd

- Faste uttrykk
  - Å selja som hakka møkk, noko som sel bra utan nødvendigvis å vera verd så mykje. Uttrykket stammar frå norsk guanohandel.
  - Skitt la gå, 'det gjer ikkje noko'.

## [endre] Ordsoge

Alle desse orda har gamle germanske røter og har hatt om lag same tyding i lang tid.

Skit stammar frå gammalnorsk skīta, som kan sporast tilbake til protogermansk *skit- og vidare til protoindoeuropeisk *skheid-, som tyder 'å dela'. Dette kan visa til at ein delte skiten frå resten av kroppen. Skit finst på tysk som Scheisse og på engelsk som shit.

Me finn former av ordet att i fleire indoeuropeisk språk, til dømes gresk, der rotforma skato- er blitt teken inn som framandord i ord som skatologi og liknande omgrep.

Drit kjem frå oldnordisk drîta som har germansk rot *drît-an, drait, dritan-. Ordet er teke opp på engelsk som dirt.

Også møkk har germanske røter og er blitt rekonstruert som *mukî. Det har samanheng med å måka.

Henta frå «http://nn.wikipedia.org../../../d/r/i/Drit.html»

Kategoriar: Avfallsstoff | Banning

##### Views

- Innhaldsside
- Diskusjon
- Noverande versjon

##### Søk

##### På andre språk

- Deutsch
- English
- Español
- Français
- Italiano
- Nederlands
- Simple English